
ÁLTALÁNOS INDOKOLÁS
[bookmark: _Hlk89264163][bookmark: _Hlk89264339]Budapest Főváros XIV. Kerület Zugló Önkormányzata Képviselő-testülete megalkotta a Budapest Főváros XIV. Kerület Zugló Önkormányzata tulajdonában álló lakások bérletének szabályozásáról szóló 44/2020. (XII. 18.) önkormányzati rendeletét, valamint a Budapest Főváros XIV. Kerület Zugló Önkormányzata tulajdonában álló lakások lakbérének megállapításáról szóló 45/2020. (XII. 18.) önkormányzati rendeletét.

A veszélyhelyzet ideje alatt az állami és önkormányzati bérleti szerződésekre vonatkozó eltérő szabályokról szóló 609/2020. (XII. 18.) Korm. rendelet (a továbbiakban: Korm. rendelet) kizárta a bérleti díj megemelését a veszélyhelyzet megszűnését követő kilencvenedik napig.

A Korm. rendelet idézett szabálya miatt mindkettő önkormányzati rendelet a veszélyhelyzet megszűnéséhez kötötte a Korm. rendelet hatályba lépését megelőzően kötött bérleti szerződések esetében a bérleti díj megemelését eredményező szerződésmódosításokat.

A veszélyhelyzettel összefüggő átmeneti szabályokról szóló 2021. évi XCIX. törvény hatálybalépéséről szóló 2021. évi CXV. törvény (a továbbiakban: Hatályba léptető törvény) a korábbi, a Korm. rendeletben megállapított tilalmat annyiban módosította, hogy konkrét időpontig, 2022. december 31. napjáig terjedően kizárta a bérleti díj emelésnek lehetőségét.

Részletes indokolás

Az 1. §-hoz

A Javaslat a Budapest Főváros XIV. Kerület Zugló Önkormányzata tulajdonában álló lakások bérletének szabályozásáról szóló 44/2020. (XII. 18.) önkormányzati rendeleten vezeti át a bérleti díj megemelésnek tilalmát.

A 2. §-hoz
A Javaslat a Budapest Főváros XIV. Kerület Zugló Önkormányzata tulajdonában álló lakások lakbérének megállapításáról szóló 45/2020. (XII. 18.) önkormányzati rendeletet hozza összhangba az újonnan hatályba lépett magasabb szintű jogszabályokkal.

A 3. §-hoz
Hatálybaléptető és hatályon kívül helyező rendelkezést tartalmaz.

A rendeletalkotás Európai Uniós jogot nem érint.




